นลท.ปรับพอร์ตลดเสี่ยง-เงินบาทอ่อนค่า กด SET ปิดร่วง 15 จุด
SET ปิดร่วง 15 จุด รับแรงขายลดเสี่ยงก่อนรู้ผลประชุมเฟด-เงินบาทอ่อนค่ากดดัน แนวโน้มตลาดหุ้นไทยในวันพฤ. คาดมีโอกาสรีบาวด์ขึ้น หากผลการประชุมเฟดออกมาตามตลาดคาด โดยให้แนวต้าน 1,670 จุด แนวรับ 1,650 จุด
SET ปิดร่วง 15 จุด รับแรงขายลดเสี่ยงก่อนรู้ผลประชุมเฟด-เงินบาทอ่อนค่ากดดัน แนวโน้มตลาดหุ้นไทยในวันพฤ. คาดมีโอกาสรีบาวด์ขึ้น หากผลการประชุมเฟดออกมาตามตลาดคาด โดยให้แนวต้าน 1,670 จุด แนวรับ 1,650 จุด
3 พ.ค. 2565

นายชัยพร น้อมพิทักษ์เจริญ รองกรรมการผู้จัดการสายงานค้าหลักทรัพย์บุคคล บล.บัวหลวง กล่าวว่า ตลาดหุ้นไทยวันนี้ปรับตัวลดลง รับแรงขายทยอยลดความเสี่ยงก่อนการประชุมธนาคารกลางสหรัฐฯ (เฟด) จากการพิจารณาปรับเพิ่มอัตราดอกเบี้ยอีกครั้ง ซึ่งทำให้อัตราผลตอบแทนพันธบัตรรัฐบาลสหรัฐฯ 10 ปี (Bond yield) ปรับตัวขึ้นเกือบ 3% กดดันตลาดหุ้น และยังมีแรงขายหุ้นขนาดกลางและขนาดเล็กออกมากดดันดัชนีค่อนข้างมากในวันนี้ แม้ว่าวอลลุ่มการซื้อขายจะไม่มาก
ขณะที่ตลาดหุ้นไทยในวันพรุ่งนี้ (4 พ.ค. 2565) จะปิดทำการอีก 1 วัน ทำให้นักลงทุนอาจจะขายปรับลดความเสี่ยงของพอร์ตออกมาก่อน และรอดูปัจจัยการประชุมเฟดในคืนวันนี้และพรุ่งนี้ อีกทั้งค่าเงินบาทที่อ่อนค่ายังเป็นกดดันต่อตลาดหุ้นไทยด้วยเช่นกัน ด้านตลาดหุ้นเอเชียวันนี้ส่วนมากปิดทำการ ส่วนตลาดหุ้นที่เปิดเคลื่อนไหวบวกและลบสลับกัน
สำหรับแนวโน้มตลาดหุ้นไทยในวันพฤหัสบดี (5 พ.ค. 2565) ยังคงต้องดูการประชุมเฟดที่จะออกมาว่าเป็นอย่างไร และการส่งสัญญาณถึงการขึ้นอัตราดอกเบี้ยในการประชุมครั้งต่อไปอย่างไร ซึ่งมองว่าหากไม่มีปัจจัยออกมาเซอร์ไพร์สและเป็นไปตามที่ตลาดคาด คาดว่าดัชนีอาจจะรีบาวด์แกว่งขึ้นมาได้ โดยให้แนวต้าน 1,670 จุด แนวรับ 1,650 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
SCB มูลค่าการซื้อขาย 3,036.96 ล้านบาท ปิดที่ 117.50 บาท เพิ่มขึ้น 2.50 บาท
BANPU มูลค่าการซื้อขาย 2,290.15 ล้านบาท ปิดที่ 12.20 บาท ลดลง 0.10 บาท
BDMS มูลค่าการซื้อขาย 2,271.27 ล้านบาท ปิดที่ 25.25 บาท ลดลง 0.50 บาท
ADVANC มูลค่าการซื้อขาย 1,266.96 ล้านบาท ปิดที่ 212.00 บาท ลดลง 3.00 บาท
KBANK มูลค่าการซื้อขาย 1,232.39 ล้านบาท ปิดที่ 151.00 บาท ลดลง 2.00 บาท